[pic] | COIMISIÚN NA gCOMHPHOBAL EORPACH |

An Bhruiséil5.6.2009

COIM(2009) 265 leagan deireanach

2006/0008 (COD)

TUAIRIM ÓN gCOIMISIÚN de bhun phointe (c) den tríú fomhír d’Airteagal 251(2) de Chonradh CE, ar leasuithe Pharlaimint na hEorpa ar an gcomhsheasamh ón gComhairle maidir leis an togra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 883/2004 maidir le comhordú córas slándála sóisialta, agus lena gcinntear inneachar a iarscríbhinní

LENA LEASAÍTEAR AN TOGRA ÓN gCOIMISIÚN de bhun Airteagal 250(2) de Chonradh CE

2006/0008 (COD)

TUAIRIM ÓN gCOIMISIÚN de bhun phointe (c) den tríú fomhír d’Airteagal 251(2) de Chonradh CE, ar leasuithe Pharlaimint na hEorpa ar an gcomhsheasamh ón gComhairle maidir leis an togra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 883/2004 maidir le comhordú córas slándála sóisialta, agus lena gcinntear inneachar a iarscríbhinní

1. RÉAMHRÁ

Foráiltear le pointe (c) den tríú fomhír d'Airteagal 251(2) de Chonradh CE go dtabharfaidh an Coimisiún tuairim uaidh ar na leasuithe a mhol Parlaimint na hEorpa ag an dara léamh. Leagann an Coimisiún amach thíos a thuairim ar na ceithre leasú atá molta ag an bParlaimint.

2. Cúlra

An dáta ar seoladh na tograí chuig an bParlaimint agus chuig an gComhairle: - maidir leis an togra COIM(2006) 7 leagan deireanach (2006/0008/COD) - maidir leis an togra COIM(2007) 376 leagan deireanach (2007/0129 (COD)) | 24 Eanáir 2006 3 Iúil 2007 |

Dáta na tuairime ó Choiste Eacnamaíoch agus Sóisialta na hEorpa: | 26 Deireadh Fómhair 2006 |

Dáta na tuairime ó Pharlaimint na hEorpa ag an gcéad léamh: | 9 Iúil 2008 |

An dáta ar seoladh an togra leasaithe (COIM(2008) 648 leagan deireanach) (2006/0008/COD) | 15 Deireadh Fómhair 2008 |

An dáta ar glacadh an comhsheasamh: | 17 Nollaig 2008 |

An dáta ar glacadh an teachtaireacht ón gCoimisiún: | 7 Eanáir 2009 |

Dáta na tuairime ó Pharlaimint na hEorpa ag an dara léamh: | 22 Aibreán 2009 |

3. Cuspóir an togra

An 29 Aibreán 2004 ghlac Parlaimint na hEorpa agus an Chomhairle Rialachán (CE) Uimh. 883/2004[1] maidir le comhordú córas slándála sóisialta agus glacfaidh an Rialachán sin ionad Rialachán (CEE) Uimh. 1408/71[2].

Tá Iarscríbhinní áirithe ar áireamh i Rialachán 883/2004 a bhfuil forálacha iontu maidir le Ballstáit aonair. Ní raibh inneachar roinnt de na hiarscríbhinní seo cinntithe tráth a glacadh Rialachán 833/2004. Foráiltear leis an Rialachán sin, dá bhrí sin, maidir le hinneachar Iarscríbhinn II (forálacha na gcoinbhinsiún a leanann de bheith i bhfeidhm), inneachar Iarscríbhinn X (sochair airgid speisialta neamhranníocacha) agus inneachar Iarscríbhinn XI (forálacha speisialta maidir le cur i bhfeidhm reachtaíocht na mBallstát), gur cheart iad a chinneadh roimh an dáta a ndéanfar an Rialachán a chur i bhfeidhm. Thairis sin, is gá oiriúnú a dhéanamh ar chuid de na hIarscríbhinní a ghabhann le Rialachán 883/2004 chun go gcuirfí san áireamh ceanglais na mBallstát a d'aontaigh don Aontas Eorpach ó glacadh an Rialachán agus na forbairtí a rinneadh le deireanas i mBallstáit eile.

Ina fhianaise sin, ghlac an Coimisiún dhá thogra an 24 Eanáir 2006 agus an 3 Iúil 2007 faoi seach:

- Togra le haghaidh Rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 883/2004 maidir le comhordú córas slándála sóisialta, agus lena gcinntear inneachar Iarscríbhinn XI;

- Togra le haghaidh Rialacháin ó Pharlaimint na hEorpa agus ón gComhairle lena leasaítear na hiarscríbhinní a ghabhann le Rialachán (CE) Uimh. 883/2004 maidir le comhordú córas slándála sóisialta.

Thíolaic an Coimisiún an togra leasaithe uaidh an 15 Deireadh Fómhair 2008 agus cuireadh leasú Pharlaimint na hEorpa san áireamh, is é sin an dá thogra bunaidh a chomhtháthú i dtéacs amháin. Tréigeadh an nós imeachta maidir leis an togra (2007/0129/COD) ós rud é go bhfuil a inneachar corpraithe sa nós imeachta maidir leis an gcéad togra (2006/0008/COD).

Leis an togra le haghaidh Rialacháin lena gcinntear inneachar Iarscríbhinn XI, déantar foráil do rialacha forlíontacha maidir le sainghnéithe de reachtaíocht Ballstát áirithe lena áirithiú go gcuirtear Rialachán 883/2004 i bhfeidhm gan bhac sna Ballstáit lena mbaineann. I gcomhréir le cuspóir ginearálta an tsimplithe, is lú iontrálacha atá sa togra ná mar atá in Iarscríbhinn chomhfhreagrach VI a ghabhann le Rialachán (CEE) Uimh. 1408/71.

Maidir le hIarscríbhinní II agus X de Rialachán 883/2004 tá forálacha coibhéiseacha acu in Iarscríbhinní III agus IIa de Rialachán 1408/71. Ní mór na hIarscríbhinní eile a chomhlánú chun na Ballstáit a d'aontaigh don AE tar éis ghlacadh Rialachán 883/2004 a chur san áireamh. Tá forálacha comhfhreagracha ag roinnt de na hIarscríbhinní sin i Rialachán 1408/71 freisin. Is codanna nua, áfach, iad Cuid 1 d'Iarscríbhinn I (airleacain i leith íocaíochtaí cothabhála) agus Iarscríbhinn III agus Iarscríbhinn IV (rialacha speisialta maidir le sochair chúraim sláinte).

4. TUAIRIM ÓN g COIMISIÚN AR NA LEASUITHE Ó PHARLAIMINT NA h EORPA

4.1. Leasuithe ar ghlac an Coimisiún leo

Glacann an Coimisiún leis na ceithre leasú a ghlac an Pharlaimint.

Baineann na ceithre leasú le hIarscríbhinn III, ina bhfuil liosta de na Ballstáit a dhéanann 'srian ar chearta chun sochar comhchineáil do bhaill de theaghlach oibrí imeallchríche' a chur i bhfeidhm sa Bhallstát inniúil. Tugann an téacs athbhreithniú ar Iarscríbhinn III tráth nach déanaí ná 5 bliana tar éis don Rialachán teacht i bhfeidhm. Is é is cuspóir do na ceithre leasú chomhfhreagracha (aithris nua 7 a, airteagal 1 - pointe 7, airteagal 1 - pointe 8 agus airteagal 1 - pointe 9 – pointe nua b a) a shoiléiriú gurb é is aidhm don athbhreithniú, i bprionsabal, Iarscríbhinn III a aisghairm, mura bhfuil cúiseanna dosháraithe ann lena mhalairt.

5. CONCLÚID

De bhun Airteagal 250(2) de Chonradh CE, déanann an Coimisiún a thogra a leasú mar atá leagtha amach thuas.

[1] IO L 166, 30.4.2004, leagan leasaithe in IO L 200, 7.6.2004, lch 1.

[2] Rialachán (CEE) Uimh. 1408/71 ón gComhairle maidir le scéimeanna slándála sóisialta a chur i bhfeidhm ar dhaoine fostaithe, ar dhaoine féinfhostaithe agus ar bhaill dá dteaghlaigh ag gluaiseacht dóibh laistigh den Chomhphobal, IO L 149, 5.7.1971, lch 2.